24/08/2009 | Administración LocalMunicipal
Cesuras
Aprobación definitiva Ordenanza servizo de axuda no fogar

Elevado a definitivo, por non se presentar reclamacións ou suxestións, o acordo plenario do 26 de xuño de 2009, de aprobación inicial da “ Ordenanza reguladora da prestación do servizo de axuda no fogar no municipio de Cesuras”, de conformidade co sinalado na normativa vixente, procédese á publicación íntegra do seu texto, que é o seguinte: O obxecto da presente Ordenanza é o de regular o Servizo de Axuda no Fogar do Concello de Cesuras como prestación básica dos Servizos Sociais Comunitarios no ámbito do Sistema Público de Servizos Sociais e como prestación do catálogo de servizos do Sistema para a Autonomía e a Atención á Dependencia; respectando o establecido na Lei 7/1985 de 2 de abril reguladora das bases de Réxime Local, Lei 13/2008 de 3 de decembro de Servizos Sociais de Galicia, a Orde do 22 de xaneiro de 2009 da Vicepresidencia da Igualdade e do Benestar pola que se regula o Servizo de Axuda no Fogar, e Lei 39/2006 do 14 de decembro de Promoción da Autonomía Persoal e Atención a Persoas en Situación de Dependencia e posterior desenrolo normativo, e demáis lexislación aplicable. A entidade titular do Servizo de Axuda no Fogar Municipal é o Concello de Cesuras, a sede da entidade ubícase no Lg. Forte nº 1 – Bragade, Cesuras 15391(A Coruña), onde tamén se atopa a Oficina dos Servizos Sociais Comunitarios nos que se encadra este Servizo. O ámbito de actuación e atención do Servizo de Axuda no Fogar do Concello de Cesuras circunscríbese ó termino municipal e ó seu territorio exclusivamente. O Servizo de Axuda no Fogar (en adiante SAF) ten por obxecto prestar un conxunto de atencións ás persoas no seu domicilio, desde unha perspectiva integral e normalizadora, naquelas situacións nas que teñan limitada a súa autonomía persoal ou nos casos de desestruturación familiar. Son obxetivos do SAF: 1. Mellorar a calidade de vida das persoas usuarias.2. Posibilitar a permanencia das persoas no seu contorno de convivencia habitual.3. Favorecer e potenciar a autonomía persoal no propio domicilio.4. Manter, mellorar e recuperar as redes de relación familiar e social.5. Previr situacións de dependencia ou exclusión social.6. Retardar ou evitar a institucionalización.7. Reforzar a solidariedade e potenciar o voluntariado social. Tódalas atencións, actividades e tarefas ás que se fai referencia neste artigo aplicaranse sempre de xeito complementario das propias capacidades dos/as usuarios/as ou doutras persoas do seu entorno de convivencia e/ou inmediato; e non eliminando nin substituíndo ó/á usuario/a e en ningún caso se suplantarán as responsabilidades familiares. As actividades que se van desenvolver dende o SAF poderán ser complementarias doutras intervencións realizadas polos distintos profesionais doutros programas e proxectos dos Servizos Sociais. Fai referencia a todas aquelas atencións dirixidas ó/á usuario/a cando non poida realizalas por sí mesmo/a, nin poidan ser asumidas polos membros da unidade de convivencia, e se precise apoio e/ou axuda para o desenvolvemento destas atencións de carácter básico: a) Apoio e asistencia para erguerse e deitarse. Así como cambios posturais e mobilizacións, cando proceda. b) Apoio no coidado e hixiene persoal, así como para vestirse. c) Control do réxime alimentario e axuda, se é o caso, para alimentarse. d) Supervisións, se procede, da administración de medicamentos prescritos por facultativos. Outras atencións de caracter persoal na realización doutras actividades da vida cotián: a) Acompañamento fóra do fogar para acudir a consultas e/ou tratamentos médicos. Sempre que non existan familiares ou persoas achegadas que poidan realizar esta función. b) Apoio na realización de trámites e xestións necesarias e/ou urxentes. Sempre que non existan familiares ou persoas achegadas que poidan realizar esta función. c) Adestramento na realización das actividades da vida cotiá no entorno doméstico que pontencien a autonomía do/a usuario/a. Enténdense como tales aquelas actividades e tarefas que se teñen que desenvolver no domicilio do/a usuario/a cando non poida realizalas por sí mesmo/a, nin poidan ser asumidas polos membros da unidade de convivencia, e se precise apoio e/ou axuda para o desenvolvemento destas atencións referidas a: e) Limpeza e mantemento da orde, hixiene e salubridade da vivenda. f) Compra de alimentos e outros produtos de uso común; estas compras serán a cargo do/a usuario/a. g) Preparación de alimentos no fogar. h) Lavado e coidado da roupa. i) Pequenos arranxos elementais na vivenda do/a usuario/a (cambio de bombillas fundidas, avisos a averías teléfono, luz, auga, electrodomésticos.) Estas atencións poderán ser facilitadas en parte, por servizos complementarios que poidan poñerse en funcionamento, subcontratarse ou que xa existan no Concello: lavandería, xantar a domicilio, electricista, fontaneiro, etc. Refírense ás intervencións técnico-profesionais, sinaladas no Informe Social. Son aquelas de carácter formativo e de apoio ó desenvolvemento das capacidades persoais e/ou familiares, da organización doméstica, da afectividade, da convivencia e estructuración familiar, e da integración na comunidade e entorno social. Inclúense aquelas xestións ou actuacións que se avalíen precisas e axeitadas, ben para a posta en funcionamento do Servizo, ben para a mellora das condicións do mesmo. a) Atención a distancia e inmediata en situación de crise ou emerxencia, có apoio de novas tecnoloxías e coa aplicación de recursos tales como a teleasistencia, dispositivo de teleseguimento e similares. b) Adaptacións funcionais do fogar. c) Axudas técnicas para facilitar a atención do usuario/a. d) Servizos complementarios para a correcta atención dos usuarios/as: podoloxía, fisioterapia, perruquería. Así mesmo poderán integrarse dentro do SAF, outras atencións e actividades, sempre que sexan prescritas polo/a Traballador/a Social dos Servizos Sociais de Atención Primaria, pola posible incidencia na posibilidade de permanencia no fogar e na mellora da súa autonomía e calidade de vida. a) A realización de actividades domésticas que non fosen incluídas no Proxecto de Intervención e/ou no Acordo de servizo. b) A atención a outros membros da unidade de convivencia que non teñan sido contemplados na valoración, proposta técnica e concesión do Servizo. c) As actuacións de carácter sanitario que deban ser realizadas por persoal facultativo, e outras que requiran unha cualificación profesional específica. O SAF terá como obxecto prioritario de atención aqueles veciños con residencia efectiva e empadroados no Concello de Cesuras, que polas súas eivas orgánicas, físicas ou mentais, socioeconómicas ou familiares, teñan seriamente limitada a súa autonomía persoal e a súa capacidade de integración social; e para as que este Servizo supoña a posibilidade de continuidade no seu fogar e entorno habitual. As persoas destinatarias poderán ser: 1. En todo caso, terán prioridade as persoas que teñan un dereito recoñecido de atención dentro do Sistema de Autonomía e Atención á Dependencia.2. Persoas, familias e/ou unidades de convivencia que se encontren en situación de necesidade de atención social e/ou familiar e que dacordo coa valoración técnica reflectida no Informe Social correspondente, o SAF supoña un recurso axeitado; tales como: • Persoas maiores e/ou con discapacidade, con limitacións na súa autonomía persoal e que carezan da axuda persoal axeitada no seu fogar. • Familias ou unidades de convivencia, con maiores e/ou discapacitados ó seu cargo, que precisen axuda para atendelos correctamente. • Familias ou unidades de convivencia, con menores ós que sexa preciso atender por circunstancias que afecten ós seus coidadores (pais, avós, titores, etc.) suficientemente xustificadas. • Familias ou unidades de convivencia que presenten unha situación de desestructuración ou risco social, que poidan ser susceptibles de mellora cun adecuado apoio no seu fogar. • En xeral, cando exista unha situación de desatención persoal ou familiar, avaliada técnicamente e que xustifique a aplicación do SAF como recurso axeitado. O acceso ao servizo producirase a través dos Servizos Sociais Comunitarios do Concello, dacordo coas seguintes modalidades: 1. O acceso ao servizo será directo para persoas que, tendo recoñecida a situación de dependencia, se lles asigne a Axuda no Fogar na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do Programa Individual de Atención, fixación das intensidades de protección dos servizos, réxime de incompatibilidades das prestacións e xestión das prestacións económicas. Pero en función da dispoñibilidade do servizo, o beneficiario/a pasará a ser alta do SAF, ou ben da lista de espera para acceso directo (ocupando nela o número de orde que lle corresponda segundo grao e nivel de dependencia valorado e data de resolución do PIA), ou ben se plantexará a posibilidade de facer unha nova Proposta de Plan de Coidados que garanta a correcta atención do/a usuario/a.2. O acceso será en réxime de libre concorrencia para as persoas que non teñan o recoñecemento da situación de dependencia, ou non lles asista o dereito de acceso efectivo ao catálogo de servizos de atención á dependencia segundo o calendario de implantación do sistema, previa prescrición técnica favorable dos Servizos Sociais de Atención Primaria, e dacordo cos criterios e baremo establecidos na presente Ordenanza Municipal (Ver Anexos). A intensidade desta modalidade será prescrita polo Técnico responsable –Traballador/a Social- e nunca excederá as 40 h/mes, esta prestación será de luns a venres.3. De igual xeito ó expresado no apartado anterior procederase nas situacións nas que a problemática principal estea relacionada con aspectos convivenciais e socio-educativos.1. O SAF estará integrado nos Servizos Sociais Comunitarios do Concello e será coordinado polo persoal técnico dos Servizos Sociais Comunitarios do Concello: Traballador/a Social.2. O prazo de presentación de solicitudes estará aberto todo o ano.3. No acceso directo ao servizo para as persoas usuarias con dependencia valorada, a resolución relativa ao Programa Individualizado de Atención terá a consideración de resolución de asignación e incorporación ao servizo. Pero en función da dispoñibilidade do servizo, aplicarase o recollido no Punto 1 do Artigo 5º. Para a incorporación ó Servizo municipal será órgano competente para trasladar a incorporación o/a alcalde/sa, podendo delegar esta competencia de conformidade co artigo 21.3 da lei 7/85, de 2 de abril, reguladora das bases do réxime local; a incorporación ó Servizo será comunicada por escrito á persoa dependente e/ou ó seu representante legal.4. No acceso en libre concorrencia será de aplicación o seguinte: a) O procedemento iniciarase a instancia de parte, de conformidade cos principios xerais recollidos na Lei 30/92, de 26 de novembro, de réxime xurídico das administracións e do procedemento administrativo común, e segundo requisitos establecidos na presente Ordenanza. Recibida a solicitude en modelo oficial e asinada pola persoa interesada ou polo representante legal, xunto coa documentación correspondente (Ver Anexos), o persoal municipal responsable do SAF procederá a comprobar os datos aportados e que a solicitude reúne os requisitos esixibles, comunicando ó solicitante que nun prazo de 15 días enmende a falta ou achegue os documentos preceptivos, con indicación de que si non o fixera así, terase por desistido da súa petición. b) Cando circunstancias debidamente acreditadas no expediente, así o xustifiquen, o procedemento de acceso ao servizo poderá iniciarse de oficio. c) As solicitudes dos particulares para acceder ao servizo deberán ser valoradas en todo caso polo Traballador/a Social dos Servizos Sociais Comunitarios do concello. Que, unha vez completados os expedientes e realizada a visita domiciliaria, así coma as entrevistas necesarias, determinará mediante informe-proposta: a idoneidade do servizo, a puntuación total acadada segundo baremos desenrolados nesta Ordenanza (Ver Anexos), a intensidade recomendable para cada caso e a aportación económica do beneficiario/a. d) O órgano competente para ditar a resolución será o/a alcalde/sa, podendo delegar esta competencia de conformidade co artigo 21.3 da lei 7/85, de 2 de abril, reguladora das bases do réxime local. A resolución (concesion/denegación) será comunicada por escrito á persoa solicitante. e) Se a resolución é de concesión do servizo, e en función da dispoñibilidade do mesmo, o beneficiario/a pasará a ser alta do SAF, ou ben da lista de espera, e ocupará nela o número de orde que lle corresponda en función da puntuación acadada polo seu expediente trala baremación. No caso de igualdade de puntuacións a prioridade establecerase pola antigüidade na lista de espera. Aquelas solicitudes que superen os 6 meses en lista de espera, antes de proceder á súa alta como persoa usuaria do SAF, será preceptiva unha nova valoración da sua situación, na que lle poderá ser requerida nova documentación segundo considere preciso o persoal responsable do SAF, e poderase revisar o Plan de Intervención se fose convinte e necesario.5. Serán causas de denegación da solicitude: 1. Non cumprir os requisitos esixidos.2. Poder satisfacer axeitadamente as súas necesidades por si mesmo/a ou co apoio de familiares.3. Non acadar a puntuación mínima esixida.4. Non ser a necesidade alegada obxecto de cobertura pola SAF.5. Non aceptar as condicións do SAF en canto a prestacións e/ou achega económica.6. Persistir as circunstancias que motivaron a extinción do servizo.7. Persistir as circunstancias que motivaron a denegación do SAF con anterioridade.8. Calquera outra causa debidamente motivada.6. Para a incorporación efectiva ó SAF deberán acordarse entre os Servizos Sociais Comunitarios do concello e a persoa usuaria as condicións básicas da prestación, que se substanciarán no Acordo de servizo (Ver Anexos). 7. No caso de extrema e urxente necesidade debidamente xustificada, mediante resolución motivada do alcalde/sa ou do membro da corporación local responsable en materia de Servizos Sociais, poderase iniciar de oficio a prestación do servizo de xeito inmediato, a proposta dos Servizos Sociais Comunitarios do concello e sen prexuízo da posterior instrución do correspondente expediente.8. Na prestación do servizo, ademais do persoal profesional, poderá colaborar persoal voluntario baixo a supervisión técnica dos Servizos Sociais Comunitarios do concello, e sempre segundo o previsto na lexislación en vigor sobre voluntariado.9. No caso de tratarse de intervencións de carácter socioeducativo derivadas dun diagnóstico de desestruturación familiar, na intervención no fogar deberá incorporarse, segundo as circunstancias, persoal técnico dos Servizos Sociais Comunitarios do concello: Educador/a Familiar, Educador/a Social (ou profesional axeitado e dispoñible). As persoas usuarias do servizo, ademais dos dereitos que con carácter xeral se lle recoñecen na lexislación aplicable, artigo 6 da Lei 13/2008 de servizos sociais, e normativa vixente, terán dereito: 1. A seren tratadas co respecto debido á súa dignidade.2. A recibiren unha atención adaptada ás súas necesidades, coa calidade, intensidade e duración prescritas en cada caso.3. A coñeceren a organización e o regulamento do servizo.4. A coñeceren a situación do seu expediente.5. Ao tratamento confidencial dos seus datos de acordo co disposto na Lei Orgánica 15/1999, de 13 de decembro, de protección de datos de carácter persoal.6. A recibiren información precisa e clara sobre as posibles modificacións sobrevidas durante a prestación efectiva do servizo.7. A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva. As persoas usuarias, ademais dos deberes que con carácter xeral se contemplan no artigo 7 da Lei 13/2008 de servizos sociais, e normativa vixente, terán os seguintes deberes: 1. Residir efectivamente e estar empadroado/a no domicilio e no término municipal de Cesuras.2. Cumprir coas condicións do servizo, facilitando a execución das tarefas ao persoal ao cargo e poñendo á súa disposición, se fose o caso, os medios materiais necesarios.3. Colaborar no desenvolvemento do servizo en función das súas capacidades, e segundo os termos acordados en cada caso.4. Respectar a dignidade persoal e profesional das persoas que presten o servizo, así como respectar os límites das súas obrigas laborais.5. Informar dos cambios de calquera circunstancia persoal, familiar ou económica que puidese dar lugar á modificación, suspensión ou extinción na prestación do servizo, nun prazo non superior a 30 días.6. Participar no pagamento do servizo nos termos que se estableza na súa norma reguladora.7. Comunicar con dez días de antelación calquera ausencia temporal do domicilio que puidese impedir a prestación do servizo. Agás circunstancia urxente e non prevista.1. Son causas de extinción do SAF, as seguintes: a) A renuncia da persoa usuaria. b) O cambio de Programa Individual de Atención (PIA) ou de Proxecto de Intervención que implique o cambio de asignación de recurso e a súa incompatibilidade co SAF. c) Traslado definitivo da súa residencia a outro concello, ou traslado a outro domicilio por periodo superior a 3 meses. d) Ausencia inxustificada do domicilio por tempo superior a 30 días. e) Falecemento da persoa usuaria, ou ingreso en centro residencial. f) Incumprimento reiterado dos deberes e obrigas establecidas para as persoas usuarias na prestación do servizo. g) A falta de pagamento do servizo. h) Desaparición das causas que motivaron a prestación do servizo. i) Aparición de causas sobrevidas que produzan imposibilidade material de continuar coa prestación do servizo.2. Ademais, con carácter xeral, a alteración das circunstancias tidas en conta para a concesión do servizo, poderá dar lugar á revisión e modificación das condicións de prestación nas que fora concedido inicialmente.3. Cando se trate dun servizo asignado por administración distinta á local, a extinción ou modificación das condicións de prestación do servizo requirirá resolución do órgano competente da entidade titular do servizo que o notificará ó órgano competente para ditar resolución; tamén se dará audiencia, cando proceda, á persoa interesada.4. En calquera dos casos sinalados, será necesario a correspondente xustificación documental (Renuncia do usuario, Rexistro de Revisón, Informe Social) que quedará incorporada ó expediente; e a posterior comunicación ó usuario. Son causa de suspensión temporal do servizo, previo Informe Social razoado do persoal técnico, que deberá incorporarse ao expediente, as que seguen: 1. Ausencia temporal do domicilio: Neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia.2. Modificación temporal das causas que motivaron a necesidade do servizo: Poderá suspenderse o servizo mentras exista cambio nas circunstancias causantes da concesión, coa excepción das prazas vinculadas a un dereito exercido dentro do sistema de autonomía a atención á dependencia, suposto no que se estará ao disposto na normativa reguladora. En calquera caso, será necesario a correspondente xustificación documental (Rexistro de Revisón, Informe Social) que quedará incorporada ó expediente; e a posterior comunicación ó usuario.1. O SAF prestarase directamente polo Concello de Cesuras ou por entidades privadas debidamente autorizadas e acreditadas, mediante as diversas modalidades de contratación da xestión de servizos públicos regulados na normativa vixente sobre contratos do sector público. Tamén se poderán subcontratar prestacións complementarias do servizo, entendendo por tales aquelas que teñan carácter non regular, as que se poidan executar fóra do domicilio e as que reforcen a atención regular por medios técnicos ou humanos especializados.2. As entidades privadas non poderán subcontratar a execución da prestación principal do SAF, entendendo por tal, a atención regular e continuada realizada no fogar da persoa ou unidade de convivencia usuaria, en aplicación do Proxecto de Intervención deseñado para cada caso. Non obstante, poderanse subcontratar prestacións complementarias do servizo, entendendo por tales aquelas que teñan carácter non regular, as que se poidan executar fóra do domicilio e as que reforcen a atención regular por medios técnicos ou humanos especializados.3. Sen prexuízo do establecido no apartado 1 deste artigo, os servizos poderán ser prestados mediante fórmulas de colaboración institucional entre as administracións competentes ou por entidades de dereito público, de acordo co establecido na lexislación vixente.1. O servizo estará coordinado polo persoal técnico dos Servizos Sociais de Atención Primaria do Concello: Traballador/a Social.2. O persoal que presta atención directa nos domicilios das persoas usuarias estará formado por Auxiliares de Axuda no Fogar que, no caso de atender a persoas afectadas por déficits de autonomía, estarán en posesión da cualificación profesional específica para o exercicio das súas funcións, conforme ao establecido no Real Decreto 331/1997, de 7 de marzo, polo que se establece o Certificado de Profesionalidade da ocupación de Auxiliar de Axuda a Domicilio, ou ben a establecida no Real Decreto 295/2004, de 20 de febreiro, polo que se regula a cualificación profesional de atención sociosanitaria a persoas a domicilio, sen prexuízo da posibilidade de acreditación da competencia profesional adquirida ben mediante experiencia laboral ou mediante aprendizaxes non formais.3. O persoal que pode intervir no SAF estará composto por persoal técnico/profesional e por voluntarios/as. As súas funcións e tarefas serán as seguintes: a) Estudo e valoración das necesidades e recursos da comunidade. b) Programación e avaliación xeral do SAF, no marco da programación xeral dos Servizos Sociais de Atención Primaria do concello. c) Difusión e información sobor do servizo. d) Estudo das demandas de información e atención dos solicitantes, valoración da situación, deseño do Proxecto de Intervención, cos obxetivos e a estratexia que cómpre seguir, mobilizando e asignando os recursos necesarios. e) Estímulo das responsabilidades dos familiares como coidadores primarios. f) Asignación e supervisión de tarefas. g) Formulación de propostas de ampliación, reducción ou suspensión do servizo se fose necesario. h) Apoio e promoción da formación-reciclaxe do persoal relacionado có servizo. i) Avaliación e seguemento dos casos atendidos. j) Coordinación interna e externa do servizo. Funcións: a) Asistenciais, de atención persoal e doméstica. b) De orientación en actividades da vida cotiá, favorecendo unha normalización no funcionamento do fogar. c) Educativas, potenciando o protagonismo do usuario, non substituíndoo naquelas tarefas que poida realizar por si mesmo e facilitándolle as canles de comunicación co seu entorno. d) De colaboración co/a Traballador/a Social na coordinación e avaliación do servizo. Tarefas: As necesarias para levar a cabo as funcións anteriormente enumeradas, establecidas e supervisadas en cada caso polo profesional ou equipo responsable do servizo. Nas funcións que, en rigor, corresponden ó campo sanitario tales como curas persoais, inxeccións, sondaxes, podoloxía e todas aquelas referentes á saúde, será precisa unha estreita colaboración sociosanitaria, coordinando o SAF cós Servizos Sanitarios (Centro de Saúde, Hospital, etc.) OUTROS PROFESIONAIS: (Educador/a Familiar, Educador/a Social, Psicólogo, etc.) que formen parte do equipo técnico interdisciplinar dos Servizos Sociais de Atención Primaria do concello, actuarán coordinados có Traballador/a Social e con outros profesionais e/ou servizos que colaboren no SAF, coa finalidade de posibilitar unha actuación integral e incidir específicamente en determinadas atencións psicosociais e educativas, dacordo coa proposta de intervención deseñada. VOLUNTARIOS: incluidos no Proxecto de Intervención, complementando de xeito coordinado as funcións e tarefas do persoal anteriormente relacionado e sen prexuízo da axuda prestada polas redes de solidariedade primaria (familiares, veciños, amigos). As tarefas que poden desenrolar son as de compañía, fomento de relacións e comunicación e ocupación do tempo libre, tanto dentro como fora do fogar, e outras que contribúan ó fomento da autoestima. Deberán ser formados específicamente para estas tarefas dentro do SAF.4. Abrirase un expediente por cada persoa usuaria ou, se é o caso, por cada unidade de convivencia á que se presta o servizo, no que constará, cando menos: a) unha solicitude en impreso oficial (ou resolución do órgano competente en inclusións de oficio) e documentación oportuna b) un Informe Social, asinado polo/a Traballador/a Social do Concello. c) un Proxecto de Intervención ou Proposta de Inclusión, asinado polo persoal técnico dos Servizos Sociais de Atención Primaria do Concello. d) resolución do órgano competente para a inclusión no servizo e) un Acordo de servizo asinado entre a entidade prestadora e a persoa usuaria. En todo caso o tratamento da información contida nos expedientes realizarase de acordo coa normativa vixente en materia de protección de datos de carácter persoal.5. A persoa que exerza como responsable técnica do servizo garantirá unha supervisión do servizo efectivamente prestado, que será realizada sempre que as circunstancias a fagan necesaria. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no Proxecto de Intervención e/ou no Acordo de servizo.1. A intensidade do servizo determinarase, con carácter xeral, en horas mensuais de atención.2. A intensidade do SAF para as persoas atendidas no marco do Sistema de Autonomía Persoal e Atención á Dependencia estará predeterminada no seu Programa Individualizado de Atención. E cando a persoa usuaria manifeste o desexo de dispoñer de menos horas do mínimo do intervalo que marca a lei para o seu grao e nivel, e así se acorde entre a persoa usuaria e os Servizos Sociais Comunitarios, deberá facerse constar e engadirse este Acordo no seu expediente 3 Nos restantes casos a intensidade do servizo virá determinada na prescrición efectuada polos Servizos Sociais de Atención Primaria do concello. Cunha intensidade máxima de 40h/mes de atención, non superando 2h/día de luns a venres, salvo prescripción motivada que constará no expediente.1. Para os efectos deste artigo considérase persoa usuaria aquela para a que se solicite o servizo, e que pode non coincidir có titular do expediente no servizo. No caso de intervención con menores ou maiores incapacitados, entenderase como persoa usuaria a un membro adulto e responsable (tutor/a) da unidade de convivencia.2. Nos usuarios/as con dependencia valorada, atenderase ó recollido na Lei 39/2006 do 14 de decembro de Promoción da Autonomía Persoal e Atención a Persoas en Situación de Dependencia e posterior desenrolo normativo, e demáis lexislación aplicable.3. A capacidade económica das persoas usuarias do SAF en acceso libre calcularase en atención a súa renda e, se é o caso, ao seu patrimonio. Teranse en conta, ademais, as rendas das persoas convivintes, dacordo co establecido nos parágrafos seguintes.4. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social (nacionales e/ou do extranxeiro), calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais. No caso de que a persoa usuaria teña gastos por crédito hipotecario ou alugueiro da vivenda habitual descontaríanse do total de rendas computables.5. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. No caso de que a persoa usuaria tivese cónxuxe ou parella de feito, as rendas de ámbolos dous terán a consideración de rendas computables, entendéndose neste caso por renda persoal a metade da suma dos ingresos de ámbolos dous membros da parella.6. A capacidade económica por razón de renda determinarase dividindo a renda ou rendas computables, dacordo cos apartados anteriores, entre a suma dos convivintes.7. A capacidade económica resultante será a correspondente á renda per cápita da persoa usuaria, calculada de acordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% nos menores de 35 anos.8. Para o cómputo da renda ou do patrimonio teranse en conta os datos correspondentes a última declaración fiscal dispoñible ou pensión/s coñecida.9. O Concello de Cesuras establecerá os mecanismos de revisión anual para a actualización da información relativa á capacidade económica das persoas usuarias do SAF. Aos efectos previstos para a aplicación das tarifas do artigo 17º, establécese o prezo da hora de prestación do servizo en 11 €, revisable anualmente e de xeito automático segundo índice de prezos ao consumo (IPC) publicado polo Instituto Nacional de Estadística.1. No caso de que a renda per cápita da persoa usuaria sexa igual ou inferior ao Indicador Público de Rendas de Efectos Múltiples (IPREM), quedará exenta da obriga de participar no custo do servizo.2. Para o resto dos supostos: a) Se a renda é superior ao 100% pero non excede do 150% do IPREM asumirán o 10% do custo do servizo. b) Se a renda é superior ao 150% pero non excede do 200% do IPREM asumirán o 12% do custo do servizo. c) Se a renda é superior ao 200% pero non excede do 250% do IPREM asumirán o 15% do custo do servizo. d) Se a renda é superior ao 250% pero non excede do 300% do IPREM asumirán o 20% do custo do servizo. e) Se a renda é superior ao 300% pero non excede do 350% do IPREM asumirán o 30% do custo do servizo. f) Se a renda é superior ao 350% pero non excede do 400% do IPREM asumirán o 40% do custo do servizo. g) Se a renda é superior ao 400% pero non excede do 450% do IPREM asumirán o 50% do custo do servizo. h) Se a renda é superior ao 450% pero non excede do 500% do IPREM asumirán o 60% do custo do servizo. i) Se a renda é superior ao 500% do IPREM asumirán o 65% do custo do servizo.3. Sen prexuízo do establecido na aliña anterior, poderán contemplarse excepcións aos criterios xerais, naqueles casos nos que conflúan valoracións dos Servizos Sociais Comunitarios que así o xustifiquen, así como nos casos nos que a problemática principal atendida sexa relativa á desestruturación familiar, a exclusión social e a pobreza infantil. Deberá quedar constancia da excepcionalidade no expediente.4. As liquidacións de prezos faranse por meses naturais. O abono efectuarase mediante cargo no conta bancaria que a persoa usuaria do SAF facilite no impreso normalizado a tal efecto.5. O baremo con que calcular a achega da persoa usuaria será obxecto de actualización segundo a contía anual do IPREM, ou indicador que o substitúa.6. O prezo por hora fixado para a prestación do SAF tamén será obxecto de actualización segundo a contía anual do IPC. Delégase na Xunta de Goberno Local a facultade de interpretar e aplicar as disposicións contidas nesta ordenanza así como a redacción das instruccións que foran necesarias para a súa correcta interpretación. O SAF no Concello de Cesuras adaptarase en todo momento á normativa estatal e autonómica vixente sobre o Sistema de Autonomía e Atención a Dependencia de Galicia. Queda derrogada a Ordenanza reguladora do acceso e da prestación do Servizo de Axuda no Fogar, así como Ordenanza reguladora do precio público deste Servizo, publicadas no B. O. P. nº 299, de 30 de decembro de 1996. A presente orde entrará en vigor o día seguinte ao da súa publicación nos boletíns que correspondan. (modalidade de prestación básica de servizos sociais de atención primaria) O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que polo calendario oficial de implantación teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. A asignación de valor en función do factor autonomía persoal realizarase de acordo coa seguinte táboa: Puntos Total puntos autonomía persoal___________________________________________________________ Puntos A persoa vive soa e carece de familiares e/ou redes distintas de apoio (20 puntos)______________ A persoa vive soa, carece de familiares e só ten apoio do contorno veciñal ou outras redes (18 puntos)__ A persoa convive con persoa sen capacidade para atendelo (ata 12 puntos):__________________________ Cunha persoa maior de 70 anos (3 puntos) ________________________________________________ Cunha persoa con discapacidade ou dependencia (3 puntos)_________________________________ Cunha persoa que carece de tempo (3 puntos)_____________________________________________ Con incapacidade para organizarse (3 puntos) _____________________________________________ Os familiares néganse a atendelo/a aínda que teñan posibilidades (8 puntos)________________________ Vive só/soa pero hai familiares con posibilidade de atendelos no mesmo concello ou a menos de 20 km (5 puntos)__________________________________________________________________________________________ Está ben atendido (0 puntos)____________________________________________________________________ Puntos Total puntos apoio social_________________________________________________________________ Cun membro xerador de conflito de nivel moderado (1 punto)___________________________________ Cun membro xerador de conflito de nivel grave (2 puntos)______________________________________ Con máis dun membro xerador de conflito de nivel moderado (3 puntos)_________________________ Con máis dun membro xerador de conflito de nivel grave (4 puntos)_____________________________ Familias nas que ambos proxenitores ou titores teñan importantes limitacións físicas ou psíquicas para proporcionar unha axeitada atencións aos menores (2 puntos)____________________________________ Familias monoparentais que por distintas circunstancias (saúde, traballo, idade avanzada.) non poidan atender aos menores (2 puntos) Familias con escasas habilidades parentais (carencia de hábitos alimenticios, aseo persoal, administracións do orzamento, ausencia de roles, organización.) (2 puntos) Un menor (3 puntos)__________________________________________________________________ Dous menores (5 puntos)______________________________________________________________ Tres menores (7 puntos) _______________________________________________________________ Catro ou máis menores (10 puntos)_____________________________________________________ Puntos Total puntos situación familiar/socialización menores Non reúne condicións mínimas de hixiene/habitabilidade (6 punto)___________________________ Existen barreiras arquitectónicas no interior da vivenda (2 punto)_____________________________ Existen barreiras arquitectónicas no exterior da vivenda (2 punto)_____________________________ Situación de illamento ou de rexeitamento (10 puntos)____________________________________ Ausencia de relacións sociais (6 puntos)________________________________________________ Existen escasas relacións coas persoas do contorno (4 puntos)____________________________ Integración axeitada no contorno (0 puntos)______________________________________________ Puntos Total puntos outros aspectos sociais RESUME PUNTOS FACTOR 1: Total puntos autonomía persoal FACTOR 2: Total puntos apoio social FACTOR 3: Total puntos situación familiar/socialización de menores FACTOR 4: Total puntos outros aspectos sociais Puntos TOTAL XERAL_____________________________________________________________________________ Expediente 1 Intervención nº 2 Data de solicitude Data de Inicio Sector de Referencia 3 Ámbito de Atención 3 Nº Total de Usuarios Nome e Apelidos Data de Nacemento DNI Sexo Estado Civil Proxecto Data do Proxecto Data Fin de Proxecto Antecedentes relevantes: Nº de horas semanais Horario Servizos/apoios: Nº de horas semanais: Técnico responsable: ___________ 1 Identificación do expediente en SIUSS 2 Número de orde desta intervención en relación co total realizadas neste expediente 3 Tipoloxía SIUSS 4 Pódese empregar a tipoloxía SIUSS Asdo.: Reunidos en. o día. dunha parte don/dona.………………………………………. con DNI:……………………. E doutra., en calidade de Técnico responsable do servizo de axuda no fogar de.………………………………. 1. Que o Concello de Cesuras ou a entidade prestadora., prestará o Servizo de Axuda no Fogar (SAF), á persoa arriba citada, dende o día _______ do _________ de 200__. 2. Que o SAF se levará a cabo os días da semana ______________________, en horario de________________; por un total de ____ horas mensuais.3. Que atendendo á Orde do ---- de ---- que regula o Servizo de Axuda no Fogar, a Ordenanza Fiscal municipal que regula as taxas do SAF, e á aplicación do baremo correspondente, a persoa usuaria comprométese a aportar __________ euros mensuais como contribución ao custe do servizo.4. Que a persoa usuaria acepta domiciliar o abono da taxa do SAF establecido no punto 4º, na entidade bancaria da súa elección, no número de conta autorizada para tal efecto.5. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes: Atencións de carácter persoal Atencións de carácter apoio psicosocial Atencións de carácter doméstico Atencións de carácter socio-educativo Atencións de carácter técnico e complementario ---------------------------------------------------------------- 6. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: ----------------------------------------------------------------------------------------------------------------------------------------------------------------------------------------------------------------------------------------------------------------–––––––––––––––––––––––– 7. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: ----------------------------------------------------------------------------------------------------------------------------------------------------------------------------------------------------------------------------------------------------------------–––––––––––––––––––––––– 8. Que as modificacións que puidese haber nas condicións inicialmente estipuladas neste acordo, deberán ser recollidas nun documento novo e ser anexadas ao acordo orixinal.9. Que o servizo se prestará atendendo ás condicións reguladas na ordenanza municipal sobre o SAF. Ambas partes dan a súa conformidade ó presente acordo de prestación do SAF, e o asinan En ……………………… a …… de ………………………………. de 200…. A persoa usuaria O técnico responsable __________________ ___________________ Xunto coa Solicitude en modelo normalizado presentarase a seguinte documentación: • Fotocopia DNI do/a interesado/a (solicitante e usuario/a, se é o caso) • Se a solicitude a asina un representante: copia da sentencia de incapacitación legal e nomeamento de titor/representante legal. • No caso de menores: fotocopia Libro de Familia. • Fotocopia de Certificado de organismo público de recoñecemento e valoración de discapacidades. • Fotocopia de Resolución de Valoración do Grao e Nivel de Dependencia. • Informe de condicións de saúde, segundo modelo normalizado. Outros Informes Médicos recentes e importantes para a correcta valoración. • Xustificantes dos ingresos da persoa usuaria, cónxuxe ou parella de feito e unidade de convivencia: o Certificado de pensión/s expedidas polo Organismo pagador. No caso de pensións do extranxeiro Certificación da entidade bancaria onde se ten domiciliado o cobro. o Fotocopia da Declaración da Renda. De non facela aportarase Certificado de Nivel de Rendas e/ou Declaración Xurada. o Certificación do INEM para acreditar situacións de desemprego e percepción ou non de prestacións. o Xustificante de calqueira outra percepción. • Xustificantes dos gastos deducibles: créditos para a vivenda habitual, débedas adquiridas e imprescindibles para a vida normalizada. • Fotocopia da Declaración de Patrimonio. De non facela aportarase Certificado correspondente e/ou Declaración Xurada. • No caso de acceso directo as servizo, copia da Resolución do PIA acreditativa da concesión da prestación do servizo en modalidade SAF, ou SAF – Respiro. Cesuras, 14 de agosto de 2009. O ALCADE, Asdo.: Julián Lucas Ramírez.